b'\n_START_ARTICLE_\nWesley Sneijder\n_START_SECTION_\nFamilia\n_START_PARAGRAPH_\nDe\xc8\x99i Sneijder provine de la academia de juniori a clubului Ajax, el nu este din Amsterdam. S-a n\xc4\x83scut \xc3\xaen Utrecht, \xc3\xaentr-o familie de fotbali\xc8\x99ti: tat\xc4\x83l s\xc4\x83u era juc\xc4\x83tor de fotbal, iar fratele s\xc4\x83u mai mare, Jeffrey, joac\xc4\x83 pentru Stormvogels Telstar. Sneijder are \xc8\x99i un frate mai t\xc3\xa2n\xc4\x83r, Rodney Sneijder, care este pe cale s\xc4\x83 devin\xc4\x83 profesionist. Jurnali\xc8\x99tii l-au poreclit "pitbull-ul r\xc4\x83bd\xc4\x83tor".\n_START_SECTION_\nAjax\n_START_PARAGRAPH_\nSneijder a debutat pentru Ajax \xc3\xaentr-o victorie cu 2-0 \xc3\xaempotriva lui SC Excelsior pe 22 decembrie 2002 c\xc3\xa2nd managerul Ronald Koeman, av\xc3\xa2nd mai mul\xc8\x9bi accidenta\xc8\x9bi \xc3\xaen echip\xc4\x83, l-a convocat, \xc3\xaen urma sfatului lui Danny Blind, antrenorul de atunci al echipei de juniori a lui Ajax. Sneijder juca mijloca\xc8\x99 \xc8\x99i, ocazional, extrem\xc4\x83 st\xc3\xa2nga. \xc3\x8en ciuda staturii sale, este puternic cu mingea la picior iar paseaz\xc4\x83 bine, fiind ajutat de faptul c\xc4\x83 \xc3\xae\xc8\x99i folose\xc8\x99te la fel de bine ambele picioare. Este \xc8\x99i un specialist al loviturilor libere \xc8\x99i a terminat sezonul Eredivisie 2006-2007 cu un num\xc4\x83r de 18 goluri.\n_START_SECTION_\nReal Madrid\n_START_PARAGRAPH_\nPe 12 august 2007, Ajax l-a v\xc3\xa2ndut pe Sneijder la Real Madrid pentru 27 milioane de euro, conform site-ului clubului, acesta devenind unul din cele mai scumpe transferuri ale unui juc\xc4\x83tor olandez. A fost al doilea din cei trei juc\xc4\x83tori care au semnat cu Real Madrid pentru sezonul 2007, \xc3\xaempreun\xc4\x83 cu Royston Drenthe \xc8\x99i, mai t\xc3\xa2rziu, Arjen Robben. \xc3\x8en primul s\xc4\x83u meci din campionat a marcat golul victoriei \xc3\xaen derby-ul madrilen \xc3\xaempotriva lui Atl\xc3\xa9tico Madrid. A marcat apoi 2 goluri \xc3\xaen urm\xc4\x83torul meci al lui Real \xc3\xaempotriva echipei Villarreal, unul fiind din lovitur\xc4\x83 liber\xc4\x83.\n_START_SECTION_\nInter Milano\n_START_PARAGRAPH_\nLa 27 august 2009 a fost cump\xc4\x83rat de Inter Milano de la Real pentru suma de 15 milioane de euro.\n_START_SECTION_\nGalatasaray\n_START_PARAGRAPH_\nLa 20 ianuarie 2013 Sneijder a acceptat un contract de 3,5 ani cu Galatasaray pentru suma de 7,5 milioane de euro.\n_START_SECTION_\nEchipa na\xc8\x9bional\xc4\x83\n_START_PARAGRAPH_\nSneijder a debutat la echipa na\xc8\x9bional\xc4\x83 a Olandei la 30 aprilie 2003 \xc3\xaentr-un joc \xc3\xaempotriva Portugaliei. El este convocat \xc3\xaen mod regulat la na\xc8\x9bional\xc4\x83 \xc8\x99i a f\xc4\x83cut parte din echipa participant\xc4\x83 la Campionatul Mondial de Fotbal din 2006. El a \xc3\xaenscris 5 goluri la cupa mondial\xc4\x83 din 2010, unde a ajuns \xc3\xaen finala cu Spania, dar Olanda a pierdut cu scorul de 0-1.'